**ANUNȚ**

**Institutul Național al Justiției** anunță concurs pentru contractarea unui expert în domeniul planificării economice pentru ***stabilirea unor criterii obiective de determinare a necesarului de mijloace financiare pentru instruirea inițială și continuă***.

**1. Durata prestării serviciului**: 2 luni calendaristice.

**2. Expertul va elabora și prezenta următoarele:**

1. Studiu de fezabilitate;
2. Planul de venituri și cheltuieli;
3. Fluxul de numerar (cash flow);
4. Bilanțul pe prognoze (programe);
5. Analiza activității economice.

NOTĂ: INJ va supraveghea și coordona activitatea expertului, inclusiv îi va oferi asistența necesară, la sediul INJ. **Fiecare document elaborat de expert va fi discutat cu INJ, cu Ministerul Finanțelor și aprobat de către INJ.**

**3. Procedura de prezentare a documentelor:** în variantă electronică la adresa de e-mail: inj@inj.gov.md

**4. Calificări:**

***Studii***

* Deținerea unei diplome de studii universitare în economie;
* Cunoștințe considerabile privind cadrul legislativ-normativ aplicabil instituțiilor bugetare din Republica Moldova.

***Experienţă***

* Experiență de cel puțin 3 ani de lucru la nivel național în domeniul planificării şi analizei economice. Experiența de lucru într-o instituție de instruire pentru adulți, în managementul financiar al mijloacelor bugetare de stat și în planificarea cheltuielilor pentru cursuri de instruire cu plată va constitui un avantaj major.

***Abilităţi***

* Aptitudini bune de analiză, comunicare, prezentare, lucru în echipă și cooperare, capacitatea de a asculta și de a-și exprima opiniile.

**5. La cererea de participare la concurs se vor anexa:**

* Copia diplomei de studii universitare în economie.
* Copia carnetului de muncă, după caz – a contractelor respective.
* Scrisoare de recomandare.
* Lucrări analogice efectuate anterior constituie un avantaj.
* Oferta de preț.

**6. Data limită și locul de depunere a cererii de participare la concurs:** 5 august 2013, ora 10.00, MD-2004, mun. Chișinău, str. S. Lazo, 1, bir.8 (anticamera).